Document ID: 31982R1986

*****
ΚΑΝΟΝΙΣΜΟΣ (ΕΟΚ) αριθ. 1986/82 ΤΟΥ ΣΥΜΒΟΥΛΙΟΥ
της 19ης Ιουλίου 1982
περί τροποποιήσεως του κανονισμού (ΕΟΚ) αριθ. 1569/72 περί ειδικών μέτρων για τους κραμβόσπορους και γογγυλόσπορους
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργαίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2), και ιδίως το άρθρο 36,
την πρόταση της Επιτροπής,
Εκτιμώντας:
ότι, βάσει, αφενός, της σημαντικής αύξησης της παραγωγής των ηλιανθόσπορων κατά τα τελευταία χρόνια καθώς και της εξέλιξης των συναλλαγών μεταξύ των Κρατών μελών, καί, αφετέρου, της παρούσας νομισματικής κατάστασης και ελλείψει εξισωτικών ποσών, η διάθεση των εν λόγω σπόρων δεν μπορεί να γίνει υπό κανονικές συνθήκες· ότι υπάρχει κίνδυνος για τα Κράτη μέλη να αποδιοργανωθεί η αγορά των σπόρων αυτών·
ότι πρέπει να προληφθούν οι δυσχέρειες αυτές με την επέκταση της εφαρμογής στους ηλιανθόσπορους του συστήματος διαφορικών ποσών προς είσπραξη ή προς καταβολή, που έχει θεσπισθεί για τους κραμβόσπορους και γογγυλόσπορους που θα μεταποιηθούν ή θα εξαχθούν και προβλεφθεί στον κανονισμό (ΕΟΚ) αριθ. 1569/72 (3), όπως τροποποιήθηκε τελευταία από τον κανονισμό (ΕΟΚ) αριθ. 852/78 (4),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1569/72 τροποποιείται ως εξής:
1. Στον τίτλο, η φράση «κραμβόσπορους και γογγυλόσπορους» αντικαθίστανται από τη φράση «κραμβόσπορους, γογγυλόσπορους και ηλιανθόσπορους».
2. Το άρθρο 1 αντικαθίσταται από το εξής κείμενο:
«Άρθρο 1
Για τους κραμβόσπορους, γογγυλόσπορους και ηλιανθόσπορους που συνεκομίσθησαν στην Κοινότητα και υπέστησαν μεταποίηση για παραγωγή ελαίου ή εξήχθησαν με επιστροφή, τα Κράτη μέλη εισπράττουν ή καταβάλλουν διαφορικά ποσά υπό τους κάτωθι καθοριζόμενους όρους.»
3. Το άρθρο 6 αντικαθίσταται από το εξής κείμενο:
«Άρθρο 6
Οι κραμβόσποροι, γογγυλόσποροι και ηλιανθόσποροι που συνεκομίσθησαν σε ένα Κράτος μέλος δύνανται να παρουσιασθούν για παρέμβαση μόνο στο έδαφος του Κράτους μέλους αυτού.»
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Αυγούστου 1982.
Όσον αφορά τους ηλιανθόσπορους, το άρθρο 1 σημείο 2 εφαρμόζεται:
- οταν δεν υπάρχει καθορισμός εκ των προτέρων της ενισχύσεως, παρά μόνο για τους σπόρους για τους οποίους η αίτηση του τμήματος ΙD του πιστοποιητικού «κοινοτική ενίσχυση» εχει κατατεθεί από την ημερομηνία εφαρμογής του παρόντος κανονισμού,
- οταν υπάρχει καθορισμός εκ των προτέρων της ενισχύσεως μόνο για τους σπόρους για τους οποίους η αίτηση του τμήματος ΑP του πιστοποιητικού «κοινοτική ενίσχυση» εχει κατατεθεί από την ημερομηνία εφαρμογής του παρόντος κανονισμού.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 19 Ιουλίου 1982.

Labels: 3
17
6